Na temelju članka 30. Statuta Općine Cerovlje („Službene novine Grada Pazina“ broj 11/09, 07/13, 19/14 i 04/18), članka 8. i članka 1. stavak 5. Uredbe o kriterijima, mjerilima i postupcima financiranja i ugovaranja programa i projekata za opće dobro koje provode udruge („Narodne novine“ broj 26/15), a na prijedlog Jedinstvenog upravnog odjela Općine Cerovlje, Općinski načelnik Općine Cerovlje, dana 14. veljače 2018. godine donosi

**GODIŠNJI PLAN**

**raspisivanja javnog natječaja za financiranje programa i projekata od interesa za opće dobro iz Proračuna Općine Cerovlje za 2018. godinu**

I.

 Godišnji plan raspisivanja Javnog natječaja za financiranje programa i projekata od interesa za opće dobro iz Proračuna Općine Cerovlje za 2018. godinu (dalje u tekstu: Godišnji plan) sadrži podatke o davatelju financijske podrške, nazivu i planiranom vremenu objave Javnog natječaja, ukupnom iznosu raspoloživih sredstava, rasponu sredstava, okvirnom broju ugovora i eventualno druge podatke.

 Općina Cerovlje će putem Jedinstvenog upravnog odjela (JUO) raspisati Javni natječaj u 2018. godini kako slijedi:

|  |
| --- |
| **OPĆINA CEROVLJE** |
| **R.br.** | **Naziv upravnog odjela** | **Naziv javnog natječaja** | **Planirano vrijeme objave** | **Ukupna vrijednost natječaja** | **Raspon sredstava** | **Okvirni broj planiranih ugovora** | **Napomena** |
| 1. | JUO | Javni natječaj za financiranje programa i projekta od interesa za opće dobro iz proračuna Općine Cerovlje za 2018. godinu | veljača 2018. | 95.000,00 kuna | 1.000,00 do 10.000,00 | 17 | Financijska podrška |

II.

 Ovaj Godišnji plan objavit će se na službenim stranicama Općine Cerovlje[www.cerovlje.hr](http://www.cerovlje.hr) i Ureda za udruge Vlade Republike Hrvatske.

KLASA: 402-08/18-01/01

URBROJ: 2163/06-01-01-18-1

Cerovlje, 14. veljače 2018.

**OPĆINSKI NAČELNIK**

**Emil Daus**